
TIEKĖJŲ KLAUSIMAI IR PERKANČIOSIOS ORGANIZACIJOS ATSAKYMAI


Pirkimo „Šiaulių r. Kuršėnų m. Paežerių gatvės paprastojo remonto darbai“ (pirkimo Nr. 3823568)

	Eil. Nr.
	Tiekėjo klausimas
	Perkančiosios organizacijos atsakymas

	1. 
	Techninėje specifikacijoje nurodyta, kad keičiami tik gazoniniai bortai, tačiau objekto vietoje matosi, kad yra daug pažeistų gatvinių bortų. Prašome nurodyti, ar reikės keisti pažeistus gatvės bortus?
	Vertinti tik pažeistų gatvės bortų pakeitimą.


	2. 
	Techninėje specifikacijoje yra nurodyta sąlyga, kad gatvės bortai turi būti nemažiau kaip 15 cm aukščiau nuo naujai įrengtos asfalto dangos. Šiuo metu gatvės bortai yra 15 cm aukščiau nei esama asfalto danga. Įrengus 4 cm papildomą asfalto dangos sluoksnį (A-1 atkarpoje), bortas lieka 11 cm aukščiau nei nauja kelio danga. Atkarpoje A-2 rengiasi išlyginamasis asfalto sluoksnis ir 4 cm viršutinis asfalto dangos sluoksnis. Kadangi techninėje specifikacijoje nenurodytas nei asfalto frezavimas, nei gatvės bortų keitimas, prašome nurodyti, kaip reikės laikytis techninėje specifikacijoje duotos sąlygos? Prašome nurodyti, ar vis dėl to galės frezuoti esamą asfalto dangą? Jei taip, prašome papildyti techninę specifikaciją.
	Darbų atlikimo technologiją, būdą rangovas pasirenka individualiai ir pateikia rengdamas paprastojo remonto aprašą.


	3. 
	Pagal pirkimo dokumentus nurodyta, kad „Gatvės bortai turi būti nemažiau kaip 15 cm aukščiau nuo naujai įrengtos asfalto dangos“. Prašome patikslinti, kokiu būdu tai turės būti užtikrinama. 1 variantas – Ar Rangovas turės išardyti visus gatvės bortus ir juos įrengti pagal projektinį dangos aukštį, 15 cm aukščiau nei danga? 2 variantas – Ar Rangovas turi nufrezuoti esamą asfalto dangą tiek, kad įrengus naują 4 cm asfalto viršutinį sluoksnį esami bortai būtų 15 cm aukščiau nei naujai įrengiama danga?
	Darbų atlikimo technologiją ir eiga kiekvienas rangovas gali pasirinkti individualiai. Pasirinktas dargos darbų atlikimo metodas turi neprieštarauti pirkimo dokumentams ir turės būti suderintas su užsakovo atstovais.


	4. 
	Pirkimo dokumentuose nurodyta, kad A-2 atkarpoje „Ant esamos asfalto dangos įrengti išlyginamąjį asfaltbetonio sluoksnį (ne mažiau kaip 107 t.)...“. Ar Rangovas prieš klojant išlyginamąjį sluoksnį, gali atlikti esamos asfalto dangos frezavimą?
	Frezavimas galimas tik gavus užsakovo pritarimą ir suderinus frezuojamas vietas ir plotus.


	5. 
	Pirkimo dokumentuose nurodoma, kad turi būti įrengiama 7,0 m pločio asfalto danga. Pagal galiojančius norminius dokumentus, tokia danga turi būti dvišlaitė, vadinasi paviršinis vanduo nuo pusės dangos skersiniu nuolydžiu teka link borto. Atlikus objekto analizę matome, kad gatvės pusėje palei bortą nėra įrengto nei vieno lietaus surinkimo šulinėlio, paviršinis vanduo kaupiasi palei bortą ir teka išilginiu gatvės nuolydžiu. Ar galite patvirtinti, kad Užsakovui tokia situacija priimtina ir Rangovas neturi užtikrinti lietaus surinkimo nuo visos dangos?
	Rangovas turi vadovautis pirkimo dokumentais ir atlikti tuos darbus, kurie yra juose nurodyti. Lietaus kolektoriaus įrengimo darbai nėra perkami.

